text: So inniligt sum tað kann gerast. Konsertir í stovum hjá fólki. Heimagjørdur matur. Hugni í heimsflokki.
  Bed&Breakfast í Leirvík. Hugnaliga heimið hevur eina felags uppihaldsstovu, terrassu, garð og ókeypis wi-fi. Hvønn dag verður borðreitt við góðum continental morgunmati.
  Í mai 2000 læt Báta- og Listasavnið í Leirvík á fyrsta sinni upp fyri almeninginum. Talan er í stóran mun um lutir, ið Jórun og Osmund Justinussen hava savnað saman.
text: #000000
text: So inniligt sum tað kann gerast. Konsertir í stovum hjá fólki. Heimagjørdur matur. Hugni í heimsflokki.
text: #000001
text: Bed&Breakfast í Leirvík. Hugnaliga heimið hevur eina felags uppihaldsstovu, terrassu, garð og ókeypis wi-fi. Hvønn dag verður borðreitt við góðum continental morgunmati.
text: #000002
text: Í mai 2000 læt Báta- og Listasavnið í Leirvík á fyrsta sinni upp fyri almeninginum. Talan er í stóran mun um lutir, ið Jórun og Osmund Justinussen hava savnað saman.
text: #000003
text: Visit Eysturland bjóðar ferðafólkum vælkomnum
text: #000004
text: Eysturkommuna hevur ment ein savnandi ferðavinnusamleika, hvørs endamál er at bjóða øll ferðavinnutilboð fram undir einum og sama flaggi.
text: #000005
text: Hetta, fyri at tað skal vera lættari hjá ferðafólki at finna runt í mongu tilboðunum, og eisini fyri at tað skal vera lættari hjá íbúgvunum í kommununi at bjóða sínar vørur og tænastur fram.
text: #000006
text: Eysturkommuna varð stovnað tann 1. Januar 2009, tá Gøtu- og Leirvíkar kommunur løgdu saman í eina kommunu. Hóast unga aldurin hjá Eysturkommunu, so er søgan og mentanin ríkað við alskyns søgum, sagnum og fornminnum til nýggjari tónleik, skaldskap og upplivingar av ymiskum slag.
text: #000007
text: Søgan í Eysturkommunu er rík, og er møguleiki hjá ferðandi at vitjað ymisk søvn í kommununi. Ein vitjan í Blásastovu í Norðragøtu gevur innlit í liviumstøðurnar fyrr í tíðini, tá lívið var alt annað enn telduskíggar, sosialir miðlar og pitsa. Eisini spílar Báta- og Listasavnið í Leirvík seg út við føroyskum árabátum og málningalist av Leirvík. Søgan um Tróndur í Gøtu er óvikalig, og er m.a. møguleiki av vitja vaktartornið hjá Tróndi í Gøtu við Gøtugjógv og at síggja víkingaleivdir frá fornari tíð á Toftanesi í Leirvík.
text: #000008
text: Tónleikur er ein stórur partur av samleikanum hjá Eysturkommunu, har G! Festivalurin, Hoyma konsertirnar, og heimskenda Eivør Pálsdóttir ganga á odda. Kom og uppliv Gøtusand á hásumri, tá ljómin frá G! Festivalinum fyllir Syðrugøtu, ella vitja hugnaligu og inniligu HOYMA konsertinar, ið verða hildnar heima í stovunum hjá borgarum í Eysturkommunu.
text: #000009
text: Tað eru mong, ið eru náttúrumenniskju, og møguleikarnir at ferðast í náttúruni eru nógvir í Eysturkommunu. Uppliv sólarris á Gøtuvík og sólsetur norðuri í Djúpunum á Leirvíksfirði, ella ein gongutúr eftir gomlu bygdagøtuni millum Leirvík og Norðragøtu. Ein av Føroya vakrastu náttúruperlum er Gøtusandur, ið somuleiðis eisini er størsta spæliplássi í kommununi.
text: #000010
text: Eysturkommuna hevur eitt fjølbroytt handilslív við klædnahandlum, matvøruhandlum og øðrum smáhandlum. Eisini er møguleiki at gista við Gøtugjógv ella í Leirvík og fleiri møguleikar eru í kommununi at keypa sær ein betri bita ella ein kaffimunn.
text: #000011
text: Við alskyns møguleikum fyri upplivingum, ynskir Eysturkommuna øllum vitjandi hjartaliga vælkomnum til kommunua!
text: #000012
text: Visit Eysturland er partur av Eysturkommunu og stendur fyri arbeiðnum at menna ferðavinnuna í økinum.
text: #000013